Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 744/14/7701	Bardejov, 20.2.2015
EEČ : 2-54-31-2015

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od 04.10.2013 až doposiaľ ako zákonná matka mal. detí XXXXX, nar. XXXXX, XXXXX, nar. XXXXX a XXXXX, nar. XXXXX, všetci bytom XXXXX okr. XXXXX, toho času všetci v starostlivosti otca XXXXX, nar. XXXXX, trvale bytom XXXXX, okr. XXXXX, si v Bardejove a inde neplní svoju vyživovaciu povinnosť, ktorá jej vyplýva jednak z ustanovenia § 62 ods. 3/ Zákona o rodine,  v zmysle ktorého je každý rodič bez ohľadu na svoje shopnosti, možnosti a majetkové pomery povinný plniť svoju vyživovaciu povinosť v minimálnom rozsahu vo výške 30% zo sumy životného minima na nezaopatrené neplnoleté dieťa, pričom výška výživného bola  určená v zmysle Opatrení ministerstva práce, sociálnych vecí a rodiny SR o životnom  minime, kde od mesiaca október 2013 to predstavuje sumu vo výške 27,13 Eur mesačne na každé dieťa a to k rukám otca XXXXX, ako aj z rozsudku Okresného súdu v Bardejove č.k. XXXXX zo dňa 26.11.2014, kde bola zaviazaná prispievať na výživu maloletých detí sumou 30% zo sumy životného minima na každé dieťa mesačne počnúc dňom 5.11.2013, kde za uvedené obdobie dlhuje na výživnom sumu vo výške 1.383,63 Eur,

lebo zanikla trestnosť činu

Odôvodnenie:
Uznesením vyšetrovateľa PZ, Odboru kriminálnej polície v Bardejove zo dňa 15.10.2014 sp.zn. ČVS: XXXXX bolo začaté trestné stíhanie a vznesené obvinenie XXXXX pre prečin zanedbanie povinnej výživy podľa  § 207 ods. 1, ods. 3, písm. b/ Trestného zákona, pre skutok, ktorý je uvedený vo výrokovej časti tohto uznesenia. 

	Vyšetrovateľ PZ podal po skončení skráteného vyšetrovania návrh na zastavenie trestného stíhania z dôvodu, že obvinená XXXXX uhradila dlžnú sumu výživného v celom rozsahu XXXXX, t. j. mala zaplatiť sumu 1.383,63 eur, pričom zaplatila sumu 1.400 eur, čím vyrovanala celý dlh na výživnom.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbanie povinnej výživy podľa  § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	V danej veci obv. XXXXX uhradila dlžnú sumu výživného v celom rozsahu XXXXX,  tak ako ju zaväzoval rozsudok Okresného súdu v Bardejove sp.zn. XXXXX XXXXX  zo dňa 26.11.2014, pričom oprávnené osoby  a to XXXXX, nar. XXXXX, XXXXX, nar. XXXXX a XXXXX, nar. XXXXX neboli vydané nebezpečenstvu núdze.

	Vzhľadom k uvedenému bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Viktor Tomáš
prokurátor